Baja California Sur – Store norske leksikon
Baja California Sur er en delstat i Mexico som omfatter den sørlige delen av Californiahalvøya. Den er 73 948 km2 og har 712 029 innbyggere, hvorav 86 prosent bor i urbane strøk (INEGI, 2015). Målt i innbyggertall er den Mexicos nest minste delstat. Hovedstad og største by er La Paz.
b'axa kalifˈårnia sur
Baja California Sur består av en sentral fjellkjede, delvis vulkansk, som helt i sør når 2164 meter over havet i Cerro Las Casitas. Mot Stillehavet går en smal kystslette. Turisme, sportsfiske, fiskeoppdrett, salt- og mineralutvinning er de viktigste næringene i delstaten.
Biosfærereservatet El Vizcaino ligger ved Sebastián Vizcaíno-bukta og er kjent for sine laguner med grå- og blåhval, steinkobbe og kaliforniasjøløver. Naturområdet er vernet og ble innskrevet på UNESCOs verdensarvliste i 1993.
På fjellveggene i fjellkjeden Sierra de San Francisco, i biosfærereservatet El Vizcaino, finnes førhistoriske hellemalerier som også står oppført på UNESCOs verdensarvliste. De tallrike piktogrammene er sannsynligvis et kunstnerisk produkt av de opprinnelige, nå utdødde cochimi-folkene på Californiahalvøya.
I 1974 ble Californiahalvøya delt i to føderale enheter: Baja California Sur og Baja California.
UNESCO om biosfærereservatet El Vizcaino
UNESCO om hellemaleriene i Sierra de San Francisco
Vil du sitere denne artikkelen? Kopier denne teksten og lim den inn i litteraturlisten din: Baja California Sur i Store norske leksikon på snl.no. Hentet fra https://snl.no/Baja_California_Sur
snørestav: oppdatert av Guro Djupvik (SNL) for 5 minutter siden
Dallas Long: oppdatert av Jørn Sundby for 6 minutter siden
Kjersti Løken Stavrum: Olav Garvik godkjente et endringsforslag fra Hansine Korslien for 10 minutter siden